Carolus Nehammer

Carolus, vulgo Karl Nehammer (Vindobonae in urbe die 18 Octobris 1972 natus), politicus Austriacus est. Tempore inter 6 Decembris 2021 et 10 Ianuarii 2025 cancellarius foederalis fuit."Christian Stocker übernimmt die ÖVP" - apud: Die Presse, 5.1.2025

In urbe nativa educatus, ubi collegium Kalksburgense frequentavit sodalisque corporationis discipulorum Catholicorum factus est, tres fere annos in exercitu Austriaco militavit. Alumnus est universitatis amplius erudiendi Cremisensis: ibi communicationi politicae studuit taliumque studiorum praeceptor meruit. Ab anno circiter 2000 iuxta factionem popularem Austriacam operam dat, cuius factionis secretarius generalis fuit a die 20 Ianuarii 2018 usque in 3 Ianuarii 2020; a die 14 Maii 2022 praeses factionis meruit usque mensem Ianuarium 2025 ineuntem cum Christianus Stocker (tamquam factionis ÖVP dux) et (ad tempus tamquam cancellarius) Alexander Schallenberg secutus est."Schallenberg wird Interimskanzler" - apud: orf.at, 8 Ianuarii 2025

A die 9 Novembris 2017 membrum fuit Consilii Nationalis vel parlamenti, sed die 7 Ianuarii 2020 minister rerum internarum factus est; quo officio usque in diem 6 Decembris 2021 functus est (cancellariis Sebastiano Kurz et Alexandro Schallenberg), successore Gerhardo Karner. 

 Nexus externi 

Notae

Categoria:Nati 1972
Categoria:Homines vivi
Categoria:Politici Austriae
Categoria:Cancellarii Austriae
Categoria:Alumni universitatis Cremisensis
Categoria:Ministri rerum internarum